เงินบาทปิด 31.70/76
ธนาคารกรุงเทพ รายงาน เงินบาทปิด 31.70/76 คาดอ่อนค่าต่อเนื่อง ต้นปีหน้าลุ้นแตะ 32 บาท
29 ธ.ค. 2554

ธนาคารกรุงเทพ รายงาน เงินบาทปิด 31.70/76 คาดอ่อนค่าต่อเนื่อง ต้นปีหน้าลุ้นแตะ 32 บาท
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้อยู่ที่ระดับ 31.70/76 บาท/ดอลลาร์ อ่อนค่าลงต่อจากช่วงเช้าที่เปิดตลาดที่ระดับ 31.63/65 บาท/ดอลลาร์
เงินบาทเย็นนี้ปรับตัวอ่อนค่าลงต่อเนื่องตามทิศทางของเงินยูโรที่อ่อนค่าลง หลังจากผลประมูลพันธบัตรรัฐบาลอิตาลีออกมาแล้ว บว่า yield ออกมาเกิน 7% เล็กน้อย
"วันนี้บาทอ่อนค่าจากแรงซื้อดอลลาร์ รวมทั้งกังวลปัจจัยทางยุโรป ประกอบกับผลประมูลบอนด์อิตาลีออกมาแล้ว yield เกิน 7% ยูโรเลยร่วง"นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนอยู่ที่ระดับ 77.64 เยน/ดอลลาร์ ส่วนเงินยูโรอยู่ที่ระดับ 1.2890 ดอลลาร์/ยูโร
นักบริหารเงิน คาดว่า เงินบาทยังมีแนวโน้มอ่อนค่าต่อ พรุ่งนี้ให้กรอบไว้ที่ 31.78-31.82 บาท/ดอลลาร์ และมีโอกาสจะเห็นบาทแตะ 32 บาท/ดอลลาร์ ในต้นปีหน้า